Abellas africanizadas.
Co nome de **abellas afrinizadas** coñécense unha serie de híbridos (impropiamente denominados **abellas africanas** ou **abellas asasinas**), procedentes do cruzamento en América da subespecie natural africana da abella común, *Apis mellifera scutellata*, con abellas crioulas naturalizadas do continente suramericano, pertencentes a varias subespecies de *A. mellifera*, como *Apis mellifera mellifera*, *Apis mellifera iberica* e posibelmente outras.

A particularidade destes híbridos é o seu acentuado comportamento defensivo, altamente herdábel, que os fai moi agresivos cando son molestados, atacando en cantidade, moi velozmente e seguido á súa vítima até 900 metros da colmea. Este comportamento provocou en América numerosas mortes de persoas.

Historia
--------

Mapa que mostra o crecemento da dispersión da abella afrcanizada nos Estados Unidos entre os anos 1990 e 2003.
A súa orixe débese a que, co propósito de incrementar a colleita de mel no Brasil, introducíronse en 1957, preto de São Paulo, 26 mestras de *Apis mellifera scutellata* orixinarias de Tanzania, co fin de desenvolver un programa de mellora xenética.

Accidentalmente, estas abellas escaparon grazas a un grupo de brasileiros que estaban fumigando no lugar e abriron a gaiola dunha abella mestra, que escapou e se hibridou coas abellas melíferas naturalizadas do Brasil e de Suramérica en xeral.

A partir dese momento expandíronse por todo o continente de maneira constante, avanzando entre 150 e 300 quilómetros ao ano, chegando a América central, México e, despois, aos Estados Unidos, aos estados de Florida, Texas, Arizona e California.

Accidentes descritos
--------------------

En México rexistráranse, até 2003, 3.000 accidentes e máis de 300 mortes por abellas. En Costa Rica rexistráronse 30 casos de mortes. En Colombia rexistráronse máis de 100 mortes e máis de 400 feridos polas picadas destas abellas. Na Arxentina informouse de que enxames invadiron casas de familia matando aos seus moradores.

Notas
-----

1. ↑  Una mujer murió atacada por abejas en Santiago del Estero Arquivado 04 de decembro de 2009 en Wayback Machine. Diario *Clarín*

Véxase tamén
------------

### Bibliografía

* Collet, T. Ferreira, K.M. Arias, M.C. Soares, A.E.E. e Del Lama, M.A. (2006): "Genetic structure of African honeybee populations (*Apis mellifera* L.) from Brazil and Uruguay viewed through mitochondrial DNA COI–COII patterns". *Heredity* **97**, 329–335. doi:10.1038/sj.hdy.6800875
* Smith, D.R. Taylor, O.R. Brown, W.M. (1989): "Neotropical African honey bees have African mitochondrial DNA". *Nature* **339**: 213–215.

### Outros artigos

* Abella
* Apicultura
* Warwick Kerr

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Abella africanizada*** |

* Sun Sentilel. AFRICANIZED BEES: How they sting and spread to Florida *(en inglés)* Consultada o 10/5/2012.
* *Aficaniez honey bee* en Universidade de Florida. *(en inglés)* Consultada o 10/5/2012.
* Departamento de Agricultura dos Estados Unidos. Especies invasoras. Africanized Honeybee Arquivado 12 de maio de 2012 en Wayback Machine. *(en inglés)* Consultada o 10/5/2012.
* US Department of Agriculture. Africanized Bee Alert (1985) Vídeo. *(en inglés)* Consultada o 10/5/2012.
* Dr. Kerr and the Killer Bee *(en inglés)* Consultada o 10/5/2012.
* Historia das abellas africanizadas Arquivado 09 de maio de 2012 en Wayback Machine. *(en inglés)* Consultada o 10/5/2012.
* Exemplo Empresa Removendo abelhas africanizadas o 01/11/2020

|  |  |
| --- | --- |
| Control de autoridades | 
* Wd: Q387728
* EBID: ID
* JSTOR: africanized-honey-bees
* LCCN: sh85016614
* MAG: 2780176666

 |